# Marta Rovira Martínez

Marta Rovira Martínez (Banyoles, 1969) és una sociòloga i escriptora catalana.
Es va doctorar en sociologia per la Universitat Autònoma de Barcelona. Ha treballat com investigadora, escriptora, analista, consultora de polítiques públiques i professora associada a la Universitat Oberta de Catalunya i a la Universitat Autònoma de Barcelona. Va presidir la Fundació Congrés de Cultura Catalana, sent més tard la directora.
Va ser, a més, vicepresidenta del Consell Assessor per a l'impuls d'un Fòrum Cívic i Social pel Debat Constituent, creat el 23 d'octubre de 2018 i dissolt el 1r d'agost de 2019, un cop lliurat al president de la Generalitat l'informe amb l'anàlisi i les conclusions del treball encarregat a aquest Consell Assessor. Per la coincidència de nom i primer cognom, un guàrdia civil que va ser testimoni en el judici al procés independentista català, va confondre Marta Rovira Martínez amb Marta Rovira i Vergés, secretària general d'ERC, fet que es va viralitzar a les xarxes i als mitjans de comunicació.
La seva tasca com a escriptora l'ha portada ha publicar de manera regular articles d'opinió a la premsa, assaigs i llibres on analitza la societat i la política espanyoles, així com l'actualitat catalana. Ha publicat El català i la immigració (1999), Polítiques de la memòria. La Transició a Catalunya (2004), Noves idees per a la gestió de les migracions (2006) (també en anglès), i La Transició franquista. Un exercici d'apropiació de la història (editorial Pòrtic, 2014), aquest últim Premi Carles Rahola d'assaig 2014.
En l'àmbit audiovisual, va dirigir el documental Imaginar un país. El Congrés de Cultura Catalana (2018), estrenat a TV3 dins el programa Sense ficció. El documental combina imatges inèdites del Congrés amb entrevistes a personalitats del món polític, cultural i acadèmic dels països catalans que van tenir-hi un paper destacat.

## Referències

* ↑ Ara. «L’ARA despulla els falsos mites de la Transició», 06-12-2014. [Consulta: 25 febrer 2021].
* ↑ «Marta Rovira Martinez» (en anglès). Universitat Autònoma de Barcelona. Arxivat de l'original el 2021-01-22. [Consulta: 24 febrer 2021].
* ↑ «Marta Rovira Martinez – FUNDACIÓ CONGRÉS DE CULTURA CATALANA». [Consulta: 24 febrer 2021].
* ↑ Castillo, David. «40 anys del congrés - 01 juliol 2017». [Consulta: 25 febrer 2021].
* ↑ Periódico, El. «Torra nomena quatre nous membres del consell assessor del Fòrum Cívic Constituent», 11-01-2019. [Consulta: 25 febrer 2021].
* ↑ «Qui és qui: Els membres del Consell Assessor pel Debat Constituent». [Consulta: 24 febrer 2021].
* ↑ «ACORD GOV/110/2019, d'1 d'agost, pel qual se suprimeix el Consell Assessor per a l'impuls d'un FòrumCívic i Social pel Debat Constituent» (pdf). Diari Oficial de la Generalitat de Catalunya, 01-08-2019. [Consulta: 24 febrer 2021].
* ↑ Piulachs, Mayte. «La Guàrdia Civil no detalla cap correu incriminatori - 21 març 2019». [Consulta: 25 febrer 2021].
* ↑ Aragall, Marta Rovira-martínez / Xavier. «Migracions globals i política migratòria a Catalunya», 28-09-2014. [Consulta: 25 febrer 2021].
* ↑ ROVIRA-MARTÍNEZ, MARTA. «Mort o resurrecció del franquisme», 17-01-2012. [Consulta: 25 febrer 2021].
* ↑ Ara. «31 fotògrafs exposaran a l'Arts Santa Mònica 365 imatges sobre la realitat social de Catalunya el 2014», 17-11-2014. [Consulta: 25 febrer 2021].
* ↑ Ara. «'What's up with Catalonia?', el llibre que vol explicar Catalunya al món», 24-01-2013. [Consulta: 25 febrer 2021].
* ↑ Pastells, Josep. «Antoni Pladevall guanya el Prudenci Bertrana de novel·la», 19-09-2014. [Consulta: 25 febrer 2021].
* ↑ ««Sense ficció» recorda el Congrés de Cultura Catalana». [Consulta: 25 febrer 2021].
* ↑ TV3. «Imaginar un país. El Congrés de Cultura Catalana». [Consulta: 25 febrer 2021].

## Enllaços externs

* Marta Rovira Martínez - Lloc web oficial